section_heading: Povijest
paragraph_text: Misa se slavila na neprikladnom mjestu, u preuređenoj dvorani u sredini Bobanova Sela. Župa je bila filijala župe Domanovića. Pastoralnu brigu oko vjernika u Bobanovu Selu je 2001. vodio župnik Domanovića, a biskup je to potvrdio župniku, da zbog praktičnih razloga, bez obzira na župne granice (Aladinići, Domanovići, Prenj) preuzme Župni ured Domanovići, dok se drukčije ne providi. Za Božić 2004. biskup Ratko Perić je nakon savjetovanja s Prezbiterskim vijećem, dekretom pripojio župi Aladinići novo naselje Bobanovo. Župljani i župnik radili su na dobivanju zemljišta. Dokumentaciju je prikupljao don Vinko Raguž. Radovi na crkvi i okolici počeli su 2006. godine. Donacijom don Vjeke Bože Jaraka uručene posredstvom Zaklade kralj Tomislav, postavljen je Križni put, mozaici. Pod vodstvom novog župnika don Marka Šutala nastavljeni su radovi na crkvi.